Document ID: 32004D0607

KOMMISSIONENS BESLUTNING
af 17. august 2004
om ændring af beslutning 2001/648/EF, 2001/649/EF, 2001/650/EF, 2001/658/EF og 2001/670/EF om ydelse af produktionsstøtte for spiseoliven
(meddelt under nummer K(2004) 3100)
(Kun den franske, den græske, den italienske, den portugisiske og den spanske udgave er autentiske)
(2004/607/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), særlig artikel 5, stk. 4, og
ud fra følgende betragtninger:
(1)
Ved Kommissionens beslutning 2001/649/EF (2), 2001/650/EF (3), 2001/648/EF (4), 2001/658/EF (5) og 2001/670/EF (6) om ydelse af produktionsstøtte for spiseoliven i henholdsvis Grækenland, Spanien, Frankrig, Italien og Portugal bemyndiges nævnte medlemsstater til at yde produktionsstøtte for spiseoliven for produktionsårene 2001/02 til 2003/04.
(2)
Nævnte medlemsstater har anmodet om, at beslutningerne også anvendes i produktionsåret 2004/05, fordi forordning (EF) nr. 865/2004 ændrer artikel 5, stk. 2, i forordning nr. 136/66/EØF med henblik på at anvende den nuværende produktionsstøtteordning i produktionsåret 2004/05.
(3)
Nævnte beslutninger bør derfor ændres.
(4)
De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
VEDTAGET FØLGENDE BESLUTNING:
Artikel 1
I artikel 1 i beslutning 2001/648/EF ændres »2003/04« til »2004/05«.
Artikel 2
I artikel 1 i beslutning 2001/649/EF ændres »2003/04« til »2004/05«.
Artikel 3
I artikel 1 i beslutning 2001/650/EF ændres »2003/04« til »2004/05«.
Artikel 4
I artikel 1 i beslutning 2001/658/EF ændres »2003/04« til »2004/05«.
Artikel 5
I artikel 1 i beslutning 2001/670/EF ændres »2003/04« til »2004/05«.
Artikel 6
Denne beslutning er rettet til Den Hellenske Republik, Kongeriget Spanien, Den Franske Republik, Den Italienske Republik og Den Portugisiske Republik.
Udfærdiget i Bruxelles, den 17. august 2004.

Labels: 18
17
19